ભાજપ દ્વારા આ મહિનામાં નરેન્દ્ર મોદીને ભાજપ તરફથી આગામી લોકસભા ચૂંટણી 2014માં પીએમ પદના ઉમેદવાર જાહેર કરવાની તૈયારીઓ કરવામાં આવી રહી છે તેવા સમયે જ વણઝારાનો આવો સ્ફોટક પત્ર આવવો શંકા ઉપજાવે છે કે વણઝારા કોઇના દબાણ હેઠળ કે કોઇના ઇશારે તો આવું નથી કરી રહ્યા? ઇશરત જહાં નકલી એન્કાઉન્ટર કેસનો મુદ્દો ઉઠાવીને મોદી વિરોધીઓએ તેમને ફસાવવાના પ્રયત્નો થોડા સમય પહેલા કર્યા હતા. જો કે આ પ્રયત્નો કારગત નીવડ્યા ન હતા.